Nkepe, moradi wa Raboditse ke enwa o fumana sephetho sa hae sa materiki mme o iphumana a ile a polela kantle ho sootlo. Tiisetso moradi wa Motaung o atleha mme o fumana lengolo la materiki mme o batla ho ya ntshetsa dithuto tsa hae Yunivesithing ya Qwaqwa. Lefufa le ba teng lapeng la Raboditse ka katleho ya Tiisetso, moradi wa Motaung. Mmankepe, mohatsa Raboditse o kgothalletsa Matiisetso, mohatsa Motaung hore a se rute nwana ngwanana hobane a ka ya sebetsa difemeng le moradi wa hae. Ke qaleho ya lehloyo le lefufa la lelapa la Raboditse ho la Motaung. Mankepe o hlohloletsa Mohatsae, Raboditse ho ho kgodisa Motaung horeho isa ngwana ngwanana sekolong ke tshenyo ya tjhelete. O qala ka ho hohela Motaung hore a nwe jwala jwalo ka yena e le hore a tle a mo kgothalletse ho ise ngwana ngwanana Yunivesithing. Lefufa lena le ntse le ja setsi. Raboditse o a atleha ho hohela ho nwesa Motaung jwala. Motaung ha a sa hlokomela lelapa jwalo ka pele. O qala a sotla lelapa la hae ka ho se le fe tjhelete ya dijo, mme o fetohela moradi wahae Tiisetso ka ho se mo ise Yunivesithing. O qetella ka ho batla ho beta moradi wa hae ka baka la botahwa. Bothata ba lelapa la Motaung bo ehlwa bonolo hodimo, ha Motaung a qetella a ngadile lelapa la hae a dula ntlong ya thitelo, ha Mantshele. Motaung o qetella ka ho tebelwa mosebetsing.